stanford-oval/wikipedia huggingface dataset:
กัลย์ยุทธพงศ์ นพคุณ
ผลงานพิธีกรโทรทัศน์

พิธีกรภาคสนาม Wake Club, Teen Center, เกมวัดดวง
รายการ Give Me 5 ช่อง ททบ.5 (พ.ศ. 2548 – 2553)
รายการ ทำไม ? ไทยแลนด์ ช่องทราเวล แชนแนล ไทยแลนด์ (พ.ศ. 2553 – 2558)
รายการ Weird Traveller ช่อง Travel Channel Thailand (พิธีกรรับเชิญ)
รายการ รังสรรค์ไทย ช่อง 9 อสมท (พ.ศ. 2557)
รายการ คนไทยหัวใจสีเขียว ของกระทรวงทรัพยากรธรรมชาติและสิ่งแวดล้อม (พ.ศ. 2557)
ผลงานเขียน

หนังสือ “สิ่งแปลกปลอมในโตเกียว” สำนักพิมพ์ a book (พ.ศ. 2553)
เรื่องสั้นกับสำนักพิมพ์ a book : หนังสือ abc : Change, abc : Strips, abc : ปิ่นโต, abc : ตำรา และ abc Strips : Jobs
แหล่งข้อมูลอื่น

กัลย์ยุทธพงศ์ นพคุณ ที่เฟซบุ๊ก
พรหมพร ยูวะเวส

| พรหมพร ยูวะเวส |
| --- | --- |
เกิด: 5 กรกฎาคม พ.ศ. 2514 (53 ปี) พรหมพร ยูวะเวส อำเภอโพธิ์ประทับช้าง‎ จังหวัดพิจิตร
อาชีพ: ผู้ประกาศข่าว, พิธีกร, นางแบบ, นัก​แสดง​
ThaiFilmDb
พรหมพร ยูวะเวส เกิดเมื่อวันที่ 5 กรกฎาคม  พ.ศ. 2514 เป็นผู้ประกาศข่าว, นางแบบ และพิธีกรรายการโทรทัศน์ชาวไทย
ผลงาน > ละคร

[2019] ใบไม้ที่ปลิดปลิว รับบท คุณหญิงอิงอร
ผลงาน > ภาพยนตร์

[2002] ตะลุมพุก มหาวาตภัยล้างแผ่นดิน รับบท กุลสตรี
ผลงาน > พิธีกร

พิธีกรรายการ สังคมบันเทิง (ช่อง 3) ออกอากาศทุกวันหลังละครหลังข่าว 22.20-22.30 น. แต่ถูกยุติการออกอากาศไปเนื่องจากโดนกระแสวิพากษ์วิจารณ์อย่างหนักถึงความไม่เหมาะสมของรูปแบบการนำเสนอ
พิธีกรรายการ ปาท่องโก๋ โซไซตี้ (ไอทีวี) คู่กับ สุทธิพงศ์ ทัดพิทักษ์กุล
พิธีกรรายการ ต้มยำบันเทิง (ไอทีวี/ทีไอทีวี และ ททบ.5)
พิธีกรรายการ ฮีโร่ เกม (ยุคหลังใช้ชื่อว่า แฮปปี้ แฟมิลี่ เกม) (ช่อง 9 อ.ส.ม.ท./โมเดิร์นไนน์ทีวี)
พิธีกรรายการ ผู้หญิงถึงผู้หญิง (ช่อง 3)
อดีต ผู้ประกาศข่าว ช่วงระเบียงข่าว (ช่อง 3) คู่กับ สุทธิพงศ์ ทัดพิทักษ์กุล
อดีตผู้ประกาศข่าวสั้นช่วง มองโลก(Watch the World) 14.30 น. และข่าวเด่นประจำวัน 17.30 น. ร่วมกับ ปุณยวีร์ สุขกุลวรเศรษฐ์ ปราย ธนาอัมพุช นิธินาฎ ราชนิยม ไทยทีวีสีช่อง 3
พิธีกรรายการ ชีพจรข่าว 3 ช่วง เมืองไทยวันนี้ 19.45 น.
พิธีกรรายการ Next station..พรหมพร (ททบ.5)
พิธีกรรายการ สนามเป้าข่าวเที่ยง (ททบ.5)
พิธีกรรายการ บันเทิง108 (ช่อง 8)
พิธีกรรายการ ถามสุดซอย (เนชั่นทีวี)
พิธีกรรายการ เอิ๊กโชว์ (Eak Show) (ช่อง 8)
พิธีกรรายการ แซ่บ 108 (ช่อง 8)
พิธีกรรายการ ต้มยำอมรินทร์ (อมรินทร์ทีวี)
พิธีกรรายการ เรื่องร้อนรายวัน (เจเคเอ็น 18)
แหล่งข้อมูลอื่น

หนังดี
ซุบซิบ
ไทยฟิล์ม
หม่อมเจ้าเฉลิมศรีจันทรทัต จันทรทัต

| หม่อมเจ้าเฉลิมศรีจันทรทัต จันทรทัต |
| --- | --- |
หม่อมเจ้า ชั้น 4

ประสูติ: 17 ตุลาคม พ.ศ. 2438
สิ้นชีพิตักษัย: 26 สิงหาคม พ.ศ. 2507 (68 ปี)
ราชสกุล: จันทรทัต
ราชวงศ์: จักรี
พระบิดา: พระเจ้าบรมวงศ์เธอ กรมหมื่นวิวิธวรรณปรีชา
พระมารดา: หม่อมราชวงศ์แข จันทรทัต
หม่อมเจ้าเฉลิมศรีจันทรทัต จันทรทัต (17 ตุลาคม พ.ศ. 2438 - 26 สิงหาคม พ.ศ. 2507) เป็นพระโอรสในพระเจ้าบรมวงศ์เธอ กรมหมื่นวิวิธวรรณปรีชา ประสูติแต่หม่อมราชวงศ์แข จันทรทัต
พระประวัติ

หม่อมเจ้าเฉลิมศรีจันทรทัต จันทรทัต เป็นพระโอรสในพระเจ้าบรมวงศ์เธอ กรมหมื่นวิวิธวรรณปรีชา ประสูติแต่หม่อมราชวงศ์แข จันทรทัต เมื่อวันที่ 17 ตุลาคม พ.ศ. 2438 มีโสทรเชษฐภคินี 3 องค์ ได้แก่
หม่อมเจ้าทัตจันทร์จำรูญ จันทรทัต (พ.ศ. 2428-2485)
หม่อมเจ้าวิบูลย์จันทรา จันทรทัต (พ.ศ. 2429-2473)
หม่อมเจ้าประภาจันทรี จันทรทัต (พ.ศ. 2437-2455)
และมีอนุชาและขนิษฐาต่างพระมารดา 4 องค์ ได้แก่
หม่อมเจ้าจันทรศิริปริวัตร จันทรทัต (พ.ศ. 2445-2511)
หม่อมเจ้าอุรคินทร์ จันทรทัต (พ.ศ. 2456-2511)
หม่อมเจ้าศศวินทุวิศาล จันทรทัต (พ.ศ. 2460-2527)
โสมกานดา ภาษวัธน์ (พ.ศ. 2461-2553)
เมื่อยังทรงพระเยาวน์นั้น พระบิดาทรงโปรดมากด้วยเป็นพระโอรสองค์แรก เมื่อเจริญชันษาทรงเข้าศึกษาที่โรงเรียนราชวิทยาลัย ซึ่งขณะนั้นตั้งอยู่ที่ถนนบำรุงเมือง เมื่อโรงเรียนราชวิทยาลัยย้ายไปตั้งที่จังหวัดนนทบุรี หม่อมเจ้าเฉลิมศรีจันทรทัตก็ทรงลาออกแล้วเข้าศึกษาต่อที่โรงเรียนเทพศิรินทร์ เมื่อพ.ศ. 2454 จนจบชั้นของโรงเรียน และเข้าศึกษาต่อที่โรงเรีนกฎหมายของกระทรวงยุติธรรม ขณะเดียวกันก็ทรงรับราชการในกระทรวงเกษตราธิการ ต่อมาย้ายไปรับราชการที่แผนกปรึกษากระทรวงพานิชย์และคมนาคม จนถึงสมัยเศรษฐกิจตกต่ำ รัฐบาลต้องปรับปรุงตัดข้าราชการออกเพื่อให้งบประมาณเข้าสู่ดุลยภาพ หม่อมเจ้าเฉลิมศรีจันทรทัตก็ต้องออกจากราชการในคราวนั้น และประทับอยู่ที่วังมหาชัยตลอดมา ในระหว่างที่ไม่ได้ทรงทำราชการอยู่นี่เองก็ทรงใช้เวลาในการศึกษาตำราโหราศาสตร์ และทรงมีความรู้ความเชี่ยวชาญจนได้รับตำแหน่งนายกสมาคมโหรแห่งประเทศไทย ดำรงตำแหน่งระหว่าง พ.ศ. 2491 – 2492 นอกจากนี้หม่อมเจ้าเฉลิมศรีจันทรทัต ยังเคยดำรงตำแหน่งสมาชิกวุฒิสภา ในวุฒิสภาไทย ชุดที่ 2 ดำรงตำแหน่งระหว่างวันที่ 18 พฤศจิกายน พ.ศ. 2490 ถึง 29 พฤศจิกายน พ.ศ. 2494
หม่อมเจ้าเฉลิมศรีจันทรทัต จันทรทัต สิ้นชีพิตักษัยเมื่อวันที่ 26 สิงหาคม พ.ศ. 2507 สิริชันษา 68 ปี พระราชทานเพลิงศพ ณ วัดมกุฏกษัตริยาราม เมื่อวันที่ 18 มกราคม พ.ศ. 2508
พระประวัติ > เครื่องราชอิสริยาภรณ์

พ.ศ. 2493 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2471 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายหน้า)
พระยาจุฬาราชมนตรี (สัน อหะหมัดจุฬา)

| อำมาตย์ตรีพระยาจุฬาราชมนตรี (สัน อหะหมัดจุฬา)ต> จ., จ.ช., จ.ม., ร.จ.พ. |
| --- | --- |


จุฬาราชมนตรี
ดำรงตำแหน่ง 12 มกราคม พ.ศ. 2454 – 27 เมษายน พ.ศ. 2466
กษัตริย์: พระบาทสมเด็จพระมงกุฏเกล้าเจ้าอยู่หัว
ก่อนหน้า: พระยาจุฬาราชมนตรี (สิน อหะหมัดจุฬา)
ถัดไป: พระจุฬาราชมนตรี (เกษม อหะหมัดจุฬา)
 
ข้อมูลส่วนบุคคล
เกิด: พ.ศ. 2411
เสียชีวิต: 27 เมษายน พ.ศ. 2466
เชื้อชาติ: ไทย
ศาสนา: อิสลามนิกายชีอะฮ์
คู่สมรส: คุณหญิงถนอม อหะหมัดจุฬา
บุตร: พระจุฬาราชมนตรี (สอน อหะหมัดจุฬา)
บุพการี: พระยาจุฬาราชมนตรี (สิน อหะหมัดจุฬา) (บิดา) คุณหญิงแพ อหะหมัดจุฬา (มารดา)

อำมาตย์ตรี พระยาจุฬาราชมนตรี นามเดิม สัน เป็นบุตรพระยาจุฬาราชมนตรี (สิน อหะหมัดจุฬา) มีชื่อทางศาสนาว่า มิซซา อาลีระชา เกิดเมื่อ พ.ศ. 2411 เริ่มรับราชการเป็นมหาดเล็กในรัชสมัยพระบาทสมเด็จพระจุลจอมเกล้าเจ้าอยู่หัว ได้เป็นปลัดกรมท่าขวามีบรรดาศักดิ์เป็นหลวงราชาเศรษฐี เมื่อ พ.ศ. 2432 แล้วเลื่อนเป็นพระราชเศรษฐี ตามลำดับ ต่อมาย้ายไปรับราชการกระทรวงยุติธรรมฝ่ายการเงินแล้วเลื่อนขึ้นเป็นจ่าศาลต่างประเทศ จนวันที่ 12 มกราคม พ.ศ. 2454 จึงโปรดเกล้าฯ เลื่อนบรรดาศักดิ์เป็นพระยาจุฬาราชมนตรี เจ้ากรมท่าขวา ถือศักดินา 1400
นอกจากนี้ยังเป็นที่ปรึกษาในด้านศาสนาอิสลามถวายพระบาทสมเด็จพระมงกุฎเกล้าเจ้าอยู่หัว และได้รับพระราชทานนามสกุล "อหะหมัดจุฬา" เมื่อวันที่ 12 กันยายน พ.ศ. 2456
พระยาจุฬาราชมนตรี (สัน อหะหมัดจุฬา) ป่วยเป็นไข้ ถึงแก่กรรมเมื่อวันที่ 27 เมษายน พ.ศ. 2466 สิริอายุได้ 53 ปี พระเจ้าบรมวงศ์เธอ กรมหลวงชุมพรเขตอุดมศักดิ์ เสด็จมาเป็นประธานในพิธีฝังศพแทนพระองค์ด้วยที่มัสยิดต้นสน
เครื่องราชอิสริยาภรณ์

พ.ศ. 2453 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายหน้า)
พ.ศ. 2463 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พ.ศ. 2461 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 4 จัตุรถาภรณ์มงกุฎไทย (จ.ม.)
พ.ศ. 2465 –  เหรียญจักรพรรดิมาลา (ร.จ.พ.)
จังหวัดมุกดาหารในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

การเลือกตั้งสมาชิกสภาผู้แทนราษฎรจังหวัดมุกดาหาร พ.ศ. 2544 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 กำหนดให้มีขึ้นในวันที่ 6 มกราคม พ.ศ. 2544 โดยแบ่งเขตการเลือกตั้งออกเป็น 2 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2539 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
การเลือกตั้งครั้งนี้เป็นการเลือกตั้งสมาชิกสภาผู้แทนราษฎรเป็นการทั่วไปครั้งแรกภายใต้รัฐธรรมนูญแห่งราชอาณาจักรไทย พ.ศ. 2540 ที่มีการใช้การเลือกตั้งรูปใหม่ ทั้งการเปลี่ยนแปลงเขตเลือกตั้งจากเขตใหญ่เรียงหมายเลขเป็นเขตเดียวหมายเลขเดียว และเพิ่มเติมการเลือกตั้งสมาชิกสภาผู้แทนราษฎรแบบบัญชีรายชื่อเป็นครั้งแรก
ภาพรวม > ผลการเลือกตั้งแบบบัญชีรายชื่อ (รวมทั้งจังหวัดมุกดาหาร)

| พรรค | พรรค | คะแนนเสียง> จน. | คะแนนเสียง>  % | คะแนนเสียง>  |
| --- | --- | --- | --- | --- |
|  | ไทยรักไทย | 75,833 | 48.25% |  |
|  | เสรีธรรม | 26,725 | 17.00% |  |
|  | ประชาธิปัตย์ | 9,622 | 6.12% |  |
|  | กิจสังคม | 277 | 0.18% |  |
|  | อื่น ๆ | 44,723 | 28.45% |  |
| ผลรวม | ผลรวม | 157,180 | 100.00% |  |
ผลการเลือกตั้งแบบบัญชีรายชื่อ

ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดมุกดาหาร
| พรรค | พรรค | คะแนนเสียง | ร้อยละ |
| --- | --- | --- | --- |
|  | เสรีประชาธิปไตย (1) | 444 | 0.28 |
|  | ชาวไทย (2) | 291 | 0.19 |
|  | กสิกรไทย (3) | 493 | 0.31 |
|  | นิติมหาชน (4) | 1,264 | 0.80 |
|  | ความหวังใหม่ (5) | 22,480 | 14.30 |
|  | รักสามัคคี (6) | 686 | 0.44 |
|  | ไทยรักไทย (7) | 75,833 | 48.25 |
|  | ชาติประชาธิปไตย (8) | 480 | 0.31 |
|  | ชาติไทย (9) | 663 | 0.42 |
|  | สันติภาพ (10) | 66 | 0.04 |
|  | ถิ่นไทย (11) | 1,359 | 0.86 |
|  | พลังประชาชน (12) | 261 | 0.17 |
|  | ราษฎร (13) | 2,994 | 1.90 |
|  | สังคมใหม่ (14) | 886 | 0.56 |
|  | เสรีธรรม (15) | 26,725 | 17.00 |
|  | ประชาธิปัตย์ (16) | 9,622 | 6.12 |
|  | อำนาจประชาชน (17) | 989 | 0.63 |
|  | ประชากรไทย (18) | 534 | 0.34 |
|  | ไท (19) | 228 | 0.15 |
|  | ก้าวหน้า (20) | 140 | 0.09 |
|  | ชาติพัฒนา (21) | 5,045 | 3.21 |
|  | แรงงานไทย (22) | 168 | 0.11 |
|  | เผ่าไท (23) | 122 | 0.08 |
|  | สังคมประชาธิปไตย (24) | 213 | 0.14 |
|  | ชีวิตที่ดีกว่า (25) | 606 | 0.39 |
|  | พัฒนาสังคม (26) | 239 | 0.15 |
|  | ไทยช่วยไทย (27) | 1,056 | 0.67 |
|  | ไทยมหารัฐ (28) | 81 | 0.05 |
|  | ศรัทธาประชาชน (29) | 37 | 0.02 |
|  | วิถีไทย (30) | 49 | 0.03 |
|  | ไทยประชาธิปไตย (31) | 858 | 0.55 |
|  | พลังธรรม (32) | 496 | 0.32 |
|  | ชาวนาพัฒนาประเทศ (33) | 284 | 0.18 |
|  | กิจสังคม (34) | 277 | 0.18 |
|  | เกษตรมหาชน (35) | 609 | 0.39 |
|  | พลังเกษตรกร (36) | 187 | 0.12 |
|  | สยาม (37) | 415 | 0.26 |

| บัตรดี | บัตรดี | 157,180 | 96.54 |
| บัตรเสีย | บัตรเสีย | 3,547 | 2.18 |
| ไม่ประสงค์ลงคะแนน | ไม่ประสงค์ลงคะแนน | 2,076 | 1.28 |
| ผู้มาใช้สิทธิ์เลือกตั้ง | ผู้มาใช้สิทธิ์เลือกตั้ง | 162,803 | 72.14 |
| ผู้มีสิทธิ์เลือกตั้ง | ผู้มีสิทธิ์เลือกตั้ง | 225,687 | 100.00 |
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

ประกอบไปด้วยอำเภอเมืองมุกดาหาร (ยกเว้นตำบลนาโสก ตำบลผึ่งแดด และตำบลดงมอน) อำเภอดอนตาล และอำเภอหว้านใหญ่
| ผลการเลือกตั้งสมาชิกสภาผู้แทนราษฎร เขต 1 จังหวัดมุกดาหาร> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดมุกดาหาร> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดมุกดาหาร> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดมุกดาหาร> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดมุกดาหาร> % | ผลการเลือกตั้งสมาชิกสภาผู้แทนราษฎร เขต 1 จังหวัดมุกดาหาร> ± |
| --- | --- | --- | --- | --- | --- |
|  | เสรีธรรม (พ.ศ. 2535)   | ประมวลศิลป์ โภคสวัสดิ์ (15)* | 21,812 | 32.19 |  |
|  | ไทยรักไทย   | ภคฤกษ์ ปริปุญโญ (7) | 21,182 | 31.26 |  |
|  | ความหวังใหม่  | เฉลียว ดีวงศ์ (5)✔ | 12,181 | 17.98 |  |
|  | ชาติพัฒนา (พ.ศ. 2535)   | นวลฉวี กลางประพันธ์ (21) | 7,777 | 11.48 |  |
|  | ราษฎร  | สุรวุธ รอบรู้ (13) | 3,108 | 4.59 |  |
|  | ประชาธิปัตย์   | พันตำรวจเอก สังคม โชติกลาง (16) | 1,394 | 2.06 |  |
|  | ประชากรไทย  | พงษ์พันธ์ จันทรสาขา (18) | 301 | 0.44 |  |
| ผลรวม | ผลรวม | ผลรวม | 67,755 | 100.00 | — |

| บัตรดี | บัตรดี | บัตรดี | 67,755 | 86.48 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 2,035 | 2.60 | – |
| บัตรเสีย | บัตรเสีย | บัตรเสีย | 8,552 | 10.92 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 78,342 | 71.50 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 109,567 | 100.00 | — |
: เสรีธรรม (พ.ศ. 2535)   ได้ที่นั่งจาก กิจสังคม
ผลการเลือกตั้งแบบแบ่งเขต > เขตเลือกตั้งที่ 2

ประกอบไปด้วยอำเภอเมืองมุกดาหาร (เฉพาะตำบลนาโสก ตำบลผึ่งแดด และตำบลดงมอน) อำเภอนิคมคำสร้อย อำเภอหนองสูง อำเภอคำชะอี และอำเภอดงหลวง
| ผลการเลือกตั้งสมาชิกสภาผู้แทนราษฎร เขต 2 จังหวัดมุกดาหาร> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดมุกดาหาร> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดมุกดาหาร> ผู้สมัคร | ผลการเลือกตั้งสมาชิกสภาผู้แทนราษฎร เขต 2 จังหวัดมุกดาหาร> คะแนนเสียง | ผลการเลือกตั้งสมาชิกสภาผู้แทนราษฎร เขต 2 จังหวัดมุกดาหาร> % | ผลการเลือกตั้งสมาชิกสภาผู้แทนราษฎร เขต 2 จังหวัดมุกดาหาร> ± |
| --- | --- | --- | --- | --- | --- |
|  | ไทยรักไทย   | ลาวัณย์ ตันติกุลพงศ์ (9) | 26,919 | 36.39 |  |
|  | เสรีธรรม (พ.ศ. 2535)   | วิทยา บุตรดีวงค์ (15) | 17,602 | 23.79 |  |
|  | ประชาธิปัตย์   | วรศุลี เชาว์ศิริกุล (16)* | 16,445 | 22.23 |  |
|  | ความหวังใหม่  | รัฐสภา นามเหลา (5) | 8,626 | 11.66 |  |
|  | ราษฎร  | พายัพ ไตรยวงศ์ (13) | 4,038 | 5.46 |  |
|  | ชาติไทย  | ร้อยเอก เอนก นาวาพานิช (9)✔ | 344 | 0.47 |  |
| ผลรวม | ผลรวม | ผลรวม | 73,974 | 100.00 | — |

| บัตรดี | บัตรดี | บัตรดี | 73,974 | 87.58 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 1,755 | 2.08 | – |
| บัตรเสีย | บัตรเสีย | บัตรเสีย | 8,736 | 10.34 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 84,465 | 72.74 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 116,120 | 100.00 | — |
: ไทยรักไทย   ได้ที่นั่งจาก ประชาธิปัตย์
ดูเพิ่ม

จังหวัดมุกดาหารในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
จังหวัดมุกดาหารในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
จูหลิง ปงกันมูล

| จูหลิง ปงกันมูล |
| --- | --- |
เกิด: 29 มีนาคม พ.ศ. 2522 อำเภอดอยหลวง จังหวัดเชียงราย ประเทศไทย
เสียชีวิต: 8 มกราคม พ.ศ. 2550 (27 ปี) โรงพยาบาลสงขลานครินทร์ จังหวัดสงขลา ประเทศไทย
สัญชาติ: ไทย
มีชื่อเสียงจาก: ครูที่เสียชีวิตจากความไม่สงบในชายแดนภาคใต้ของประเทศไทย
บิดามารดา: สูน ปงกันมูล คำมี ปงกันมูล
จูหลิง ปงกันมูล หรือ จุ้ย (29 มีนาคม พ.ศ. 2522 – 8 มกราคม พ.ศ. 2550) เป็นข้าราชการครู ตำแหน่ง ครูผู้ช่วย โรงเรียนบ้านกูจิงลือปะ อำเภอระแงะ จังหวัดนราธิวาส ผู้ถูกจับเป็นตัวประกันไปคุมขังไว้ในอาคารศูนย์พัฒนาเด็กเล็กใกล้มัสยิดประจำหมู่บ้าน และถูกรุมทำร้ายจนบาดเจ็บสาหัส เมื่อวันที่ 19 พฤษภาคม 2549 เจ้าหน้าที่สามารถช่วยครูจูหลิงได้และนำตัวส่งโรงพยาบาลนราธิวาสราชนครินทร์ และส่งต่อไปยังโรงพยาบาลสงขลานครินทร์ อำเภอหาดใหญ่ จังหวัดสงขลา ในวันต่อมา เนื่องจากเธอถูกตีจนสมองกระทบกระเทือนอย่างรุนแรง สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงได้ทรงรับจูหลิงเป็นคนไข้ในพระราชินูปถัมภ์กระทั่งเสียชีวิต
ประวัติ

จูหลิง เป็นบุตรสาวคนเดียวของสูน ปงกันมูล และคำมี ปงกันมูล เมื่อวันที่ 29 มีนาคม พ.ศ. 2522 พ่อเป็นผู้ตั้งชื่อให้ว่า "จุ้ยหลิน" ตามชื่อนางเอกหนังจีนกำลังภายใน แต่เจ้าหน้าที่จดทะเบียนเป็น "จูหลิง" และมีชื่อเล่นว่า "จุ้ย" เป็นชาวตำบลบ้านปงน้อย กิ่งอำเภอดอยหลวง จังหวัดเชียงราย จบปริญญาตรีโปรแกรมวิชาออกแบบประยุกต์ศิลป์ คณะมนุษยศาสตร์และสังคมศาสตร์ สถาบันราชภัฏลำปาง  เมื่อ พ.ศ. 2545
จูหลิงเป็นคนมีความคิดสร้างสรรค์  มีความสามารถพิเศษในการวาดภาพ เมื่อ พ.ศ. 2545 จูหลิงเป็นหนึ่งในสิบจิตรกรที่ร่วมวาดภาพในหนังสือชุด "ทศชาติแห่งพระบารมี" นำเสนอเรื่องราวของมหาชาดกทศบารมี จัดทำโดยกระทรวงยุติธรรม เพื่อเฉลิมฉลองพระชนมายุ 4 รอบ ของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในปี พ.ศ. 2546
พ.ศ. 2546 เธอเป็นจิตรกรร่วมวาดภาพจิตรกรรมฝาผนัง แสดงเรื่องราวของสังเวชนียสถาน ในอุโบสถวัดคงคาวดี หรือวัดปากบางภูมี ตำบลรัตภูมิ อำเภอควนเนียง จังหวัดสงขลา และวาดภาพจิตรกรรมฝาผนัง แสดงเรื่องราวพุทธประวัติบนผนังศาลาการเปรียญ และลวดลายบนเสาศาลาการเปรียญ ของวัดเดียวกัน
จูหลิงมีปณิธานที่จะรับใช้สังคมและชาติด้วยอาชีพครู เธอจึงเรียนต่อในหลักสูตรครุศาสตรบัณฑิตเพิ่มอีก 1 ปี สมัครสอบบรรจุครูได้เป็นอันดับหนึ่งและเลือกจะเป็นครูในภาคใต้ โดยให้เหตุผลว่า "อยากช่วยเด็ก ๆ ที่ใต้เพราะทุกวันนี้พื้นที่ใน 3 จังหวัดภาคใต้หาครูได้ยากเต็มที" และได้บรรจุเป็นครูสอนวิชาศิลปะของโรงเรียนกูจิงรือปะ เมื่อเดือนตุลาคม พ.ศ. 2548
คำมี ปงกันมูล มารดาของจูหลิง ได้รับการคัดเลือกให้เป็นแม่ดีเด่นประจำปี 2549 ประเภทแม่ของผู้ทำประโยชน์ต่อสังคมและประเทศชาติ คำมี ได้รับประทานพระบรมฉายาลักษณ์พระราชทานและเกียรติบัตร จากพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ในพิธีเปิดงานวันแม่แห่งชาติ ณ อาคารใหม่สวนอัมพร ในวันที่ 12 สิงหาคม พ.ศ. 2549
จูหลิงได้เสียชีวิตลงอย่างสงบเมื่อวันที่ 8 มกราคม พ.ศ. 2550 ด้วยสาเหตุอวัยวะภายในล้มเหลวเฉียบพลัน หลังจากเข้ารับการรักษาที่โรงพยาบาลสงขลานครินทร์ได้ 8 เดือน สมเด็จพระนางเจ้าฯ พระบรมราชินีนาถทรงพระกรุณาโปรดเกล้าโปรดกระหม่อม พระราชทานน้ำหลวงอาบศพและพวงมาลาหน้าศพแก่จูหลิง ปงกันมูล และทรงรับงานศพของจูหลิงไว้ในพระบรมราชินูปถัมภ์ด้วย
เมื่อวันที่ 16 มกราคม 2550 พระบาทสมเด็จพระวชิรเกล้าเจ้าอยู่หัว พร้อมด้วยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในพิธีพระราชทานเพลิงศพจูหลิง ปงกันมูล ณ ฌาปนสถานบ้านปงน้อย หมู่ที่ 10 ตำบลปงน้อย อำเภอดอยหลวง จังหวัดเชียงราย เมื่อเวลาประมาณ 17.00 น. โดยทั้งสองพระองค์พระราชทานวโรกาสให้บิดาและมารดาจูหลิง เข้าเฝ้ารับเสด็จฯ อย่างใกล้ชิด และยังมีบุคลสำคัญร่วมพิธีพระราชทานเพลิงศพนับหมื่นคน
เมื่อวันที่ 19 มีนาคม 2550 ณ ห้องสีม่วง ตึกไทยคู่ฟ้า ทำเนียบรัฐบาล วิจิตร ศรีสอ้าน รัฐมนตรีว่าการกระทรวงศึกษาธิการ นำสุน และคำมี ปงกันมูล บิดามารดาของ จูหลิง ปงกันมูล ที่ได้รับรางวัล ตามรอยเกียรติยศครูผู้มีอุดมการณ์และจิตวิญญาณครู พ.ศ. 2550 รับเกียรติคุณบัตร และโล่เสมาทองคำ 1 ชุด พร้อมเงินสด จาก พล.อ.สุรยุทธ์ จุลานนท์ นายกรัฐมนตรี แทนจูหลิง ที่เสียชีวิต ให้เป็นบุคคลแรก เพราะเป็นครูที่ดีที่สุดคนหนึ่งที่ได้ทุ่มเทชีวิตเพื่อสอนเด็กและเยาวชน
อนุสรณ์สถาน

หอศิลป์ครูจูหลิง ปงกันมูล ได้รับการสร้างขึ้นในโรงเรียนอนุบาลดอยหลวง จังหวัดเชียงราย ซึ่งภายในมีจดหมายพระราชทานจากสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และหุ่นปั้นรูปครูจูหลิง
ระเบียงภาพ

การขนย้ายศพครูจูหลิง ณ ท่าอากาศยานนานาชาติเชียงราย
แหล่งข้อมูลอื่น

'ทศชาติแห่งพระบารมี' หนังสือแห่งปี 2546 สมเด็จพระเทพฯ พระชนมายุ4รอบ
ข้อมูลหนังสือชุด ทศชาติแห่งพระบารมี[ลิงก์เสีย]
ประมวลภาพบรรยากาศรดน้ำศพ "ครูจูหลิง" เก็บถาวร 2007-03-12 ที่ เวย์แบ็กแมชชีน จาก ผู้จัดการออนไลน์
ครอบครัวปงกันมูลซาบซึ้งในพระมหากรุณาธิคุณ “ราชินี” ส่งศพครูจูหลิงยิ่งใหญ่ เก็บถาวร 2007-03-13 ที่ เวย์แบ็กแมชชีน จาก ผู้จัดการออนไลน์
สกลธี ภัททิยกุล

| สกลธี ภัททิยกุลป> ช., ป.ม. |
| --- | --- |
สกลธีเมื่อปี 2561

รองผู้ว่าราชการกรุงเทพมหานคร
ดำรงตำแหน่ง 10 เมษายน พ.ศ. 2561 – 7 มีนาคม พ.ศ. 2565
ผู้ว่าการ: อัศวิน ขวัญเมือง
ก่อนหน้า: พลตำรวจเอก ชินทัต มีศุข
สมาชิกสภาผู้แทนราษฎรกรุงเทพมหานคร
ดำรงตำแหน่ง 23 ธันวาคม พ.ศ. 2550 – 10 พฤษภาคม 2554
นายกรัฐมนตรี: สมัคร สุนทรเวช สมชาย วงศ์สวัสดิ์ อภิสิทธิ์ เวชชาชีวะ
ก่อนหน้า: ลลิตา ฤกษ์สำราญ  ศุภมาศ อิศรภักดี  เฉลิมชัย จีณะวิจารณะ  รชฏ พิสิษฐบรรณกร
ถัดไป: ชื่นชอบ คงอุดม   สุรชาติ เทียนทอง  อรรถวิชช์ สุวรรณภักดี
เขตเลือกตั้ง: เขตบางซื่อ, เขตหลักสี่, เขตจตุจักร และเขตพญาไท
 
ข้อมูลส่วนบุคคล
เกิด: 14 ตุลาคม พ.ศ. 2520 (47 ปี) กรุงเทพมหานคร ประเทศไทย
พรรคการเมือง: ประชาธิปัตย์ (2550–2561) พลังประชารัฐ (2561–2564, 2566–2567)
การเข้าร่วม พรรคการเมืองอื่น: กปปส.
คู่สมรส: นันท์นัดดา ภัททิยกุล
บุตร: 2 คน
บุพการี: วินัย ภัททิยกุล (บิดา) ศศิณี ภัททิยกุล (มารดา)

สกลธี ภัททิยกุล (เกิด
14 ตุลาคม พ.ศ. 2520) อดีตรองผู้ว่าราชการกรุงเทพมหานคร อดีตสมาชิกสภาผู้แทนราษฎรกรุงเทพมหานคร อดีตกรรมการบริหารพรรคพลังประชารัฐ อดีต​แกนนำ กปปส. และผู้สมัครรับเลือกตั้งผู้ว่าราชการกรุงเทพมหานครในปี พ.ศ. 2565
ประวัติ

สกลธี เกิดเมื่อวันที่ 14 ตุลาคม พ.ศ. 2520 มีชื่อเล่นว่า จั้ม เป็นบุตรชายคนโตของ พลเอกวินัย ภัททิยกุล อดีตปลัดกระทรวงกลาโหมและอดีตเลขาธิการคณะมนตรีความมั่นคงแห่งชาติ (คมช.) กับนางศศิณี ภัททิยกุล
สกลธี จบการศึกษาในระดับมัธยมศึกษาจากโรงเรียนเซนต์คาเบรียลและโรงเรียนเตรียมอุดมศึกษา จบปริญญาตรีจากคณะนิติศาสตร์ มหาวิทยาลัยธรรมศาสตร์ และจบปริญญาโทด้านกฎหมายจากมหาวิทยาลัยอินเดียน่าและ มหาวิทยาลัยจอร์จ วอชิงตัน สหรัฐอเมริกา เคยรับราชการอยู่ที่กรมสอบสวนคดีพิเศษ (DSI) และถูกดึงตัวโดยจรัญ ภักดีธนากุล ปลัดกระทรวงยุติธรรม ให้ไปช่วยงานเป็นเลขานุการส่วนตัว
ชีวิตส่วนตัว สกลธีสมรสกับนางนันท์นัดดา ภัททิยกุล มีบุตร 2 คน เป็นบุตรสาว 1 คนและบุตรชาย 1 คน นอกจากนี้สกลธี เคยเป็นผู้จัดการทีมมวยสากลสมัครเล่นทีมชาติไทย ชุดซีเกมส์ 2009 ที่เวียงจันทน์ ประเทศลาว และเอเชียนเกมส์ 2010 ที่กว่างโจว ประเทศจีน
การทำงาน

สกลธี เข้ารับราชการในกรมสอบสวนคดีพิเศษ (DSI) ต่อมาได้ทำหน้าที่เลขานุการของจรัญ ภักดีธนากุล ปลัดกระทรวงยุติธรรม กระทั่งในเดือนตุลาคม พ.ศ. 2550 สกลธี ได้ลาออกจากราชการเพื่อไปสมัครลงรับเลือกตั้งกับทางพรรคประชาธิปัตย์ ซึ่งจากการเป็นบุตรชายของ พลเอกวินัย เลขาธิการ คมช. จึงทำให้ถูกมองว่าเป็นการสืบทอดอำนาจของ คมช. แต่ทั้งนายสกลธี พลเอกวินัย และทางพรรคประชาธิปัตย์ได้ปฏิเสธเรื่องนี้อย่างสิ้นเชิง
ในการเลือกตั้งในปลายปี พ.ศ. 2550 สกลธี ลงสมัครสมาชิกสภาผู้แทนราษฎรในกรุงเทพมหานคร เขต 4 คือ เขตจตุจักร, บางซื่อ, หลักสี่ คู่กับบุญยอด สุขถิ่นไทย และอรรถวิชช์ สุวรรณภักดี ซึ่งได้รับเลือกตั้งทั้ง 3 คน
การเลือกตั้งสมาชิกสภาผู้แทนราษฎรในประเทศไทย พ.ศ. 2554 สกลธี ได้ลงสมัครในกรุงเทพมหานคร เขต 11 คือ เขตหลักสี่ โดยมีคู่แข่งคือ สุรชาติ เทียนทอง บุตรชายของเสนาะ เทียนทอง แต่ไม่ได้รับเลือกตั้ง
ในปี พ.ศ. 2561 สกลธีได้เข้าดำรงตำแหน่งรองผู้ว่าราชการกรุงเทพมหานคร ตามคำสั่งกรุงเทพมหานครที่ 1215/2561 ลงนามโดย พลตำรวจเอกอัศวิน ขวัญเมือง สืบต่อจาก พลตำรวจเอกชินทัต มีศุข ซึ่งย้ายไปดำรงตำแหน่งที่ปรึกษาผู้ว่าราชการกรุงเทพมหานคร เมื่อวันที่ 10 เมษายน พ.ศ. 2561
วันที่ 29 กันยายน พ.ศ. 2561 สกลธีได้ไปร่วมงานเปิดตัว พรรคพลังประชารัฐ ต่อมาในวันที่ 21 ธันวาคม พ.ศ. 2562 สกลธีได้รับเลือกให้ดำรงตำแหน่งกรรมการบริหารพรรค ในการประชุมใหญ่สามัญประจำปีของพรรคพลังประชารัฐ ประจำปี 2562 ที่ โรงแรมมิราเคิล แกรนด์ คอนเวนชั่น เซ็นเตอร์ แต่หลังจากนั้นในปลายเดือนธันวาคม พ.ศ. 2564 สกลธีก็ได้ลาออกจากพรรคพลังประชารัฐ
ในปี พ.ศ. 2565 สกลธีได้ลงสมัครรับเลือกตั้งในการเลือกตั้งผู้ว่าราชการกรุงเทพมหานคร ในนามผู้สมัครอิสระ แต่ไม่ได้รับเลือกตั้ง
สกลธีได้ปรากฏตัวในงานเปิดตัวว่าที่ผู้สมัครสมาชิกสภาผู้แทนราษฎรของพรรคพลังประชารัฐ ในวันที่ 24 มกราคม พ.ศ. 2566 ณ ที่ทำการพรรคพลังประชารัฐ โดยสกลธีกลับเข้ามาเป็นสมาชิกพรรคพลังประชารัฐอีกครั้ง และรับหน้าที่หัวหน้าทีมดูแลการเลือกตั้งกรุงเทพมหานครของพรรค ร่วมกับ นฤมล ภิญโญสินวัฒน์
วันที่ 18 กรกฎาคม พ.ศ. 2567 สกลธีได้ประกาศผ่านเฟสบุ๊คส่วนตัวว่า ขอลาออกจากการเป็นสมาชิกพรรคและตำแหน่งอื่น ๆ ของพรรคพลังประชารัฐ
วิกฤตการณ์การเมืองไทย พ.ศ. 2556–2557

ในวิกฤตการณ์การเมืองไทย พ.ศ. 2556–2557 สกลธีถือเป็นแนวร่วมคนสำคัญคนหนึ่งของ กปปส. ร่วมกับคนอายุคราวเดียวกัน คือ ณัฏฐพล ทีปสุวรรณ, ชุมพล จุลใส และพุทธิพงษ์ ปุณณกันต์
ในกลางดึกของคืนวันที่ 25 เมษายน พ.ศ. 2557 สกลธีได้ถูกเจ้าหน้าที่ตำรวจจับกุมตัวระหว่างเดินทางกลับมาจากต่างประเทศ ที่ท่าอากาศยานสุวรรณภูมิ ตามหมายศาลที่ออกมาในข้อหาการชุมนุม แต่ได้ถูกประกันตัวไปในวงเงิน 600,000 บาท หลังจากนั้นไม่นานนัก
เครื่องราชอิสริยาภรณ์

พ.ศ. 2553 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2553 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 7 เหรียญเงินดิเรกคุณาภรณ์ (ร.ง.ภ.)
รถไฟฟ้าในประเทศไทย

โครงข่ายระบบรถไฟฟ้าในประเทศไทย เป็นระบบขนส่งมวลชนทางรางในประเทศไทย เริ่มเปิดให้บริการเป็นครั้งแรกเมื่อปี พ.ศ. 2542 โดยกรุงเทพมหานครเป็นเมืองแรกที่มีระบบรถไฟฟ้า ตามมาด้วยนนทบุรี สมุทรปราการ และปทุมธานี ตามลำดับ
กรุงเทพมหานครและปริมณฑล

บทความหลัก: รถไฟฟ้าในกรุงเทพมหานครและปริมณฑล
รถไฟฟ้าในกรุงเทพมหานครและปริมณฑล เป็นระบบขนส่งมวลชนทางรางในกรุงเทพมหานครและปริมณฑล เริ่มเปิดให้บริการเป็นครั้งแรกเมื่อปี พ.ศ. 2542 ในเส้นทางหมอชิต - อ่อนนุช และ สนามกีฬาแห่งชาติ - สะพานตากสิน โดยในปัจจุบันมีรถไฟฟ้าที่เปิดให้บริการแล้วทั้งสิ้น 10 สาย ครอบคลุมระยะทาง 276.15 กิโลเมตร
กรุงเทพมหานครและปริมณฑล > โครงการรถรางรอบพื้นที่เกาะรัตนโกสินทร์

กรุงเทพมหานครเคยมีแผนเกี่ยวกับระบบขนส่งมวลชนรอง รถราง (Tram) รอบพื้นที่เกาะรัตนโกสินทร์เพื่อแก้ไขปัญหาจราจรและส่งเสริมการท่องเที่ยวในเขตเมืองเก่า พร้อมเชื่อมต่อโครงข่ายรถไฟฟ้าสายสีน้ำเงินและสายสีส้มในอนาคต
ภายในท่าอากาศยาน

ระบบขนส่งผู้โดยสารอัตโนมัติท่าอากาศยานสุวรรณภูมิ เป็นระบบขนส่งผู้โดยสารอัตโนมัติภายในท่าอากาศยานสุวรรณภูมิ เปิดให้บริการครั้งแรกเมื่อ 28 กันยายน พ.ศ. 2566 โดยวิ่งระหว่างอาคารผู้โดยสารหลักถึงอาคารเทียบเครื่องบินรองหลังที่ 1 (SAT-1) โดยมีระยะทาง 1 กิโลเมตร ในปัจจุบันมีให้บริการเพียงสายเดียว
โครงการในต่างจังหวัด

ในปี พ.ศ. 2536 การทางพิเศษแห่งประเทศไทย ซึ่งเป็นองค์กรที่ควบคุมและดูแลในเรื่องของระบบขนส่งสาธารณะระบบราง หรือรถไฟฟ้าในขณะนั้นได้เปิดเผยโครงการการจัดสร้างระบบขนส่งในหัวเมืองใหญ่ 8 เมือง อันได้แก่ เชียงใหม่ พิษณุโลก ขอนแก่น นครราชสีมา สงขลา ภูเก็ต ฉะเชิงเทรา และชลบุรี โครงการที่ดูเป็นรูปเป็นร่างที่สุดในตอนนั้นก็คือโครงการของจังหวัดเชียงใหม่ หลังจากการทำแผนพัฒนาและสำรวจเส้นทางที่เหมาะสมกับประชาชนแล้วเสร็จ